Nr. \_\_\_\_\_\_ Prot. Tiranë më \_\_\_/\_\_\_ 2017

**LËNDA:** Njoftim për shpallje konkursi publik.

**DREJTUAR: AGJENCISË SË PROKURIMIT PUBLIK**

***PËR DIJENI*: BORDIT TË ADMINISTRIMIT/UPT**

**TIRANË**

Në zbatim të Ligjit nr. 80/2015 “Për arsimin e Lartë dhe Kërkimin Shkencor në Institucionet e Arsimit të Lartë në Republikën e Shqipërisë” dhe Vendimit nr. 12, datë 17.11.2016 të Bordit të Administrimit, Universiteti Politeknik i Tiranës, shpall konkursin publik për Administrator të Njësive të UPT si më poshtë:

* Fakulteti i Teknologjisë së Informacionit
* Fakulteti i Inxhinierisë së Ndërtimit
* Fakulteti i Inxhinierisë Mekanike
* Fakulteti i Inxhinierisë Elektrike
* Fakulteti i Gjeologjisë dhe Minierave
* Fakulteti i Inxhinierisë Matematike dhe Inxhinierisë Fizike
* Fakulteti i Arkitekturës dhe Urbanistikës
* Instituti i Gjeoshkencave Energjisë Ujit dhe Mjedisit

**I. KANDIDATËT PËR ADMINISTRATOR TË NJËSIVE TË UPT DUHET TË PLOTËSOJNË KËTO KRITERE:**

1. Administratori i njësisë kryesore duhet të ketë formim universitar, së paku në nivelin “Master i shkencave” në fushën e drejtësisë ose ekonomisë dhe përvojë pune së paku 5 (pesë) vjet në këto fusha;
2. Të ketë notë mesatare mbi 7.5;
3. Të zotërojë gjuhën angleze, një gjuhë e dytë e Komunitetit Evropian përbën avantazh.

**II. KUSHTET QË DUHET TË PLOTËSOJË KANDIDATI PËR ADMINISTRATOR I NJËSISË**

Nuk mund të kandidojnë për Adminstrator të Njësive të UPT, kandidatët që

1. Janë në ndjekje penale dhe ndaj tyre është dhënë masë e sigurimit personal;
2. Janë dënuar për vepra penale me vendim gjyqësor të formës së prerë;
3. Janë të dënuar me parë për vepra penale;
4. Ndaj tyre është dhënë masë disiplinore.

**III. DOKUMENTACIONI DHE AFATI I DORËZIMIT**

Kandidatët që aplikojnë duhet të dorëzojnë dokumentet si më poshtë:

1. Kërkesë me shkrim për aplikim;
2. Jetëshkrimin (CV) sipas formatit standard;
3. Fotokopje të pasaportës ose kartës së identitetit;
4. Diplomën e studimeve universitare dhe listën e notave të noterizuar.
5. Fotokopje të librezës së punës të noterizuar;
6. Vetë deklarimin e gjendjes gjyqësore;
7. Vërtetim të gjendjes shëndetësore;
8. Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin e paraqitur;
9. Dëshminë e gjuhës së huaj të noterizuar.

Kandidati për administrator i njësisë kryesore, nuk mund të kandidoje njëkohesisht në dy apo më shumë njësi kryesore të Univeristetit Politeknik të Tiranës.

Të gjithë kandidatët duhet të paraqesin brenda datës **05.04.2017** pranë Drejtorisë së Burimeve Njerëzore në Rektoratin e Universitetit Politeknik të Tiranës dokumentacionin e sipërcituar.

**Besmir ALI**

A D M I N I S T R A T O R